钦定古今图书集成/历象汇编/庶征典/第020卷 > 魏
## 钦定古今图书集成/历象汇编/庶征典/第020卷 > 魏

### 文帝黄初二年夏六月戊辰晦日有蚀之

按《三国志魏文帝本纪》云云。　按《晋书天文志》。魏文
帝黄初二年。有司奏免太尉。诏曰：“灾异之作。以谴元
首。而归过股肱。岂禹汤罪己之义乎。其令百官各虔
厥职。后有天地之眚。勿复劾三公。”〈按天变之见虽有分野然各国皆有

史官而独略于蜀汉者，陈寿以私意削之也。今因其分统，仍照原史编次，不复以《纲目》例统于后汉。《馀部灾变》仿此。

黄初三年正月丙寅朔，日有蚀之。十一月庚申晦，又
日有蚀之。

按《三国志魏文帝本纪》云云。　按《晋书天文志》同。
黄初五年十一月戊申晦。日有蚀之。

按《三国志魏文帝本纪》云云。　按《晋书天文志》同。

### 明帝太和五年十一月戊戌晦日有蚀之太史许芝请禳不从敕公卿上封事

按《三国志魏明帝本纪》云云。　按《晋书天文志》。明帝
太和五年又云。太和初。太史令许芝奏。日应蚀。与太
尉于灵星祈禳。帝诏曰：“盖闻人主政有不德。则天惧
之以灾异。所以谴告。告使得自修也。故日月薄蚀。明
治道有不当者。朕即位以来。既不能光明先帝圣德。
而施化又不合于皇神。故上天有以寤之。宜敕政自
修。”有以报于神明。天之于人，犹父之于子。未有父欲
有责其子而可献盛馔以求免也。今外欲遣上公与
太史令俱禳之，于义未闻也。群公卿士大夫，其各勉
修厥职，有可以补朕不逮者，各封上之。

太和六年正月戊辰朔，日有蚀之。

按《三国志魏明帝本纪》。不载　按《晋书天文志》云云。

### 青龙元年闰月庚寅朔日有蚀之

按《三国志魏明帝本纪》云云。　按《晋书天文志》同。

### 少帝正始元年七月戊申朔日有蚀之

按《三国志魏少帝本纪》。不载　按《晋书。天文志》云云。
正始三年四月戊戌朔。日有蚀之。

按《三国志魏少帝本纪》。不载　按《晋书。天文志》云云正始四年五月丁丑朔。日有蚀之。

按《三国志魏少帝本纪》云云。　按《晋书天文志》同。
正始五年四月丙辰朔。日有蚀之。

按《三国志魏少帝本纪》云云。　按《晋书天文志》同。
正始六年四月壬子朔。日有蚀之。十月戊申朔。又日
有蚀之。

按《三国志魏少帝本纪》。不载　按《晋书。天文志》云云。
正始八年二月庚午朔。日有蚀之。诏问得失。

按《三国志魏少帝本纪》云云。　按《晋书天文志》：正始
八年二月庚午朔，日有蚀之。是时曹爽专政，丁谧、邓
飏等轻改法度。会有日蚀之变，诏群臣问得失。蒋济
上疏曰：“昔大舜佐治，戒在比周；周公辅政，慎于其朋。
齐侯问灾，晏子对以布惠；鲁君问异，臧孙答以缓役。
塞变应天，乃实人事。”济旨譬甚切，而君臣不悟，终至
败亡。

正始九年正月乙未朔，日有蚀之。

按《三国志魏少帝本纪》。不载　按《晋书天文志》云云。

### 齐王芳嘉平元年二月己未日有蚀之

按《三国志魏少帝本纪》。不载　按《晋书天文志》云云。

### 高贵乡公甘露四年七月戊子朔日有蚀之

按《三国志魏少帝本纪》。不载　按《晋书。天文志》云云。
甘露五年正月乙酉朔。日有蚀之。

按《三国志魏少帝本纪》云云。　按《晋书天文志》。甘露
五年正月乙酉朔。日有蚀之。京房《易占》曰：“日蚀乙酉。
君弱臣强。司马将兵。反征其王。五月有成济之变。”

### 元帝景元二年五月丁未朔日有蚀之

景元三年十一月己亥朔，日有蚀之。

按《三国志魏元帝本纪》。不载　按《晋书天文志》云云。